दिल्ली डेयर डेविल्स से बाहर हुए चोटिल सहवाग  
दिल्ली डेयर डेविल्स के कप्तान वीरेंद्र सहवाग कंधे की चोट के कारण आईपीएल के चौथे संस्करण के बाकी के मुकाबलों से बाहर हो गए हैं।
दिल्ली डेयर डेविल्स के कप्तान वीरेंद्र सहवाग कंधे की चोट के कारण इंडियन प्रीमियर लीग (आईपीएल) के चौथे संस्करण के बाकी के मुकाबलों से बाहर हो गए हैं। सहवाग इलाज के लिए लंदन जाएंगे।  आईपीएल-4 में बाकी के बचे मुकाबलों में डेयर डेविल्स की कप्तानी आस्ट्रेलियाई हरफनमौला जेम्स होप्स सम्भालेंगे। इस प्रतियोगिता में सहवाग सर्वाधिक रन बनाने के मामले में शीर्ष पर चल रहे हैं। उन्होंने 11 मैचों में अब तक 424 रन बनाए हैं।  आईपीएल के पिछले दो संस्करणों में सेमीफाइनल का सफर तय कर चुकी डेयर डेविल्स के लिए मौजूदा सत्र अच्छा नहीं रहा है और उसने अब तक खेले 11 मुकाबलों में चार में जीत दर्ज की है जबकि सात मैचों में उसे हार का सामना करना पड़ा है। आठ अंक के साथ डेयर डेविल्स अंक तालिका में सातवें स्थान पर है।